gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3424, del 01-02-1999 (1999/294)

Expedient número O-34/98. Adjudicació de l'adaptació d'espais a l'Institut de Trànsit i Seguretat Viària (INTRAS).
------------------------------------------------------------------------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/294


Organisme emissor
:   Universitat de València

Tipus de document
:   Anunci

Expedient número O-34/98. Adjudicació de l'adaptació d'espais a l'Institut de Trànsit i Seguretat Viària (INTRAS). [1999/X294]
  
1. Entitat adjudicadora
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: O-34/98.
  
2. Objecte del contracte
  
a) Tipus de contracte: obra.
  
b) Descripció de l'objecte: projecte d'adaptació d'espais per a l'Institut de Trànsit i Seguretat Viària (INTRAS).
  
c) Diari oficial i data de publicació de l'anunci de licitació: DOGV núm. 3.356, de 22.10.98.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 53.498.040 PTA
  
5. Adjudicació
  
a) Data: 22 de desembre de 1998
  
b) Contractista: OTP Construcciones, SL.
  
c) Nacionalitat: espanyola.
  
d) Import de l'adjudicació: 08.110.069 PTA
Diari Oficial de la Generalitat Valenciana


Sumari del DOGV 3505, del 28-05-1999 (1999/4904)

Informació pública de l'acord de transformació de la cooperativa en societat limitada.
--------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4904


Organisme emissor
:   Nau Russafa Centre d'Estudis, COOP V.

Tipus de document
:   Anunci

Informació pública de l'acord de transformació de la cooperativa en societat limitada. [1999/Q4904]
  
En l'Assemblea General extraordinària, que tingué lloc el 18 de maig de 1999, es va adoptar l'acord de transformació de la cooperativa en societat limitada.
  
València, 19 de maig de 1999.- La secretària: M. Carmen Iruela Torrent.
Diari Oficial de la Generalitat Valenciana


Sumari del DOGV 3558, del 11-08-1999 (1999/6298)

Recurs contenciós administratiu número 01/2523/1998.
----------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/6298


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2523/1998. [1999/Q6298]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Jerónimo Ruiz García, la senyora Carmen Ruiz Mateo, el senyor José Ruiz Vicente i el senyor Jerónimo Guillén Mateo han interposat un recurs contenciós administratiu, amb el número 01/2523/1998, contra la desestimació presumpta, per manca de resolució expressa de la Conselleria d'Obres Públiques, Urbanisme i Transports, a l'escrit presentat en data 9 de desembre de 1997, registre d'entrada número 2.529, sobre la responsabilitat patrimonial pels danys que han patit per culpa d'habitatges situats a la localitat de Benferri.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3440, del 23-02-1999 (1999/760)

Notificació de la resolució dictada en expedient sancionador.
-------------------------------------------------------------

### Dades del document

Número de DOGV
:   3440

Data del DOGV
:   23-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/760


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació de la resolució dictada en expedient sancionador. [1999/X760]
  
S'ha intentat la notificació expressa a l'interessat que s'indica, i en no haver-se pogut practicar aquesta, en virtut del que disposa l'article 59.4 de la Llei 30/1992, de 26 de novembre, Reguladora del Procediment Administratiu Comú, per mitjà del present anunci, es procedeix a notificar a Francisco José Delgado Urbina, NIF 40749491T, la resolució de l'expedient sancionador dictada pel director territorial, a fi que de conformitat amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, puga interposar contra aquesta recurs ordinari davant el conseller d'Economia, Hisenda i Administració Pública en el termini d'un mes comptat des de l'endemà de la notificació.
  
Únic. Exp. núm. 27/97A. Interessat-expedientat: Francisco José Delgado Urbina, Resolució de data 3 de setembre de 1998, per la qual s'acorda imposar-li una multa de cinquanta mil pessetes (50.000 PTA), prevista en l'article 27 de la Llei de la Generalitat Valenciana 4/1998, de 3 de juny, del Joc de la Comunitat Valenciana, per infracció tipificada en l'article 40.K) del Decret 76/1993, de 28 de juny, i en l'article 24.H) de la Llei de la Generalitat Valenciana 4/1998, de 3 de juny. Últim domicili conegut: carrer Pardo Bazán, cantonada avinguda Primer. de Maig (Pub Boozer) de Sant Vicent del Raspeig, Alacant.
  
I perquè servisca de notificació a l'interessat consignat anteriorment, s'expedeix el present edicte.
Diari Oficial de la Generalitat Valenciana


Sumari del DOGV 3412, del 14-01-1999 (1998/11996)

Rotlle d'apel·lació número 728/1997. Cèdula de notificació.
-----------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/11000


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 728/1997. Cèdula de notificació. [1998/Q11130]
  
La Secció Sisena de l'Audiència Provincial de València ha dictat, en el rotlle d'apel·lació número 728/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1.020
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 11 de novembre de 1998
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici executiu, promogudes davant el Jutjat de Primera Instància número 2 de Carlet per la Caixa Popular Cooperativa de Crèdit Valenciana contra el senyor Juan Bautista Viñals Amorós, Comercial J. Alvisa, SL, i la senyora María Amparo Salvador Zaragozá, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, el senyor Juan Bautista Viñals Amorós, representat pel procurador Rafael Alario Mont i dirigit per lletrat. No han comparegut ni el demandant apel·lat, Caixa Popular de Crèdit Valenciana, ni els demandats apel·lats, Comercial J. Alvisa, SL, i la senyora María Amparo Salvador Zaragozá.
  
Decisió
  
1. Desestimem el recurs d'apel·lació interposat pel senyor Juan Bautista Viñals Amorós.
  
2. Confirmem la sentència de data 8 de maig de 1997 del Jutjat de Primera Instància número 2 de Carlet.
  
3. Imposem les costes d'aquesta alçada a l'apel·lant, el senyor Viñals Amorós.
  
Aquesta sentència és ferma i, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè consten i s'executen.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Caixa Popular Cooperativa de Crèdit Valenciana, Comercial J. Alvisa, SL, i la senyora María Amparo Salvador Zaragozá.
Diari Oficial de la Generalitat Valenciana


Sumari del DOGV 3491, del 10-05-1999 (1999/3169)

Informació pública de l'aprovació definitiva del Pla Especial de Reforma Interior Fuente del Corral (àrea reparcel·lable 1-A).
------------------------------------------------------------------------------------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3169


Organisme emissor
:   Ajuntament de Massanassa

Tipus de document
:   Anunci

Informació pública de l'aprovació definitiva del Pla Especial de Reforma Interior Fuente del Corral (àrea reparcel·lable 1-A). [1999/M3169]
  
El Ple de la corporació municipal, en sessió de data 11 de març de 1999, va adoptar el següent acord:
  
Aprovar amb caràcter definitiu el Pla de Reforma Interior Fuente del Corral (àrea reparcel·lable 1-A), d'acord amb la redacció efectuada per l'equip redactor, senyor Jorge Fernández Sempere i senyor Juan Luis García Lozano.
  
Contra el present acord, que posa fi a la via administrativa, i després de la comunicació a aquest òrgan, d'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des del dia següent al de la publicació del present anunci.
Diari Oficial de la Generalitat Valenciana


Sumari del DOGV 3474, del 15-04-1999 (1999/2088)

Sol·licitud d'expedició de duplicat de títol acadèmic.
------------------------------------------------------

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2088


Organisme emissor
:   Conselleria de Cultura, Educació i Ciència

Tipus de document
:   Anunci

Sol·licitud d'expedició de duplicat de títol acadèmic. [1999/L2088]
  
El senyor Salvador Moroder Chiner ha sol·licitat, per pèrdua de l'original, l'expedició de duplicat de títol de professor de Piano, les dades del qual s'indiquen a continuació.
  
Titular del document: Salvador Moroder Chiner, nascut el 5 d'agost de 1957 a València, província de València, amb DNI núm. 1904650941.
  
Tipus de document: professor de Piano, expedit pel Ministeri d'Educació y Ciència el dia 10/10/90, i registrat en el llibre 2, foli 37, número 1352451404.
  
Centre docent que lliurà l'original: Conservatorio Superior de Música de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter, 2 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3420, del 26-01-1999 (1999/338)

Informació pública del programa per al desenvolupament de l'actuació integrada de gestió directa, projectes de reparcel·lació i urbanització de la unitat d'execució delimitada en l'últim tram del carrer de Miguel Gomis.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3420

Data del DOGV
:   26-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/338


Organisme emissor
:   Ajuntament de Càrcer

Tipus de document
:   Anunci

Informació pública del programa per al desenvolupament de l'actuació integrada de gestió directa, projectes de reparcel·lació i urbanització de la unitat d'execució delimitada en l'últim tram del carrer de Miguel Gomis. [1999/M338]
  
El Ple de l'Ajuntament, mitjançant un acord adoptat en sessió ordinària de data 27 de novembre de 1998, va resoldre sotmetre a informació pública pel termini de 20 dies hàbils, mitjançant un edicte publicat en un diari d'informació general i simultàniament en el Diari Oficial de la Generalitat Valenciana, la proposta de programa per al desenvolupament de l'actuació integrada de gestió directa, en la unitat d'execució delimitada en el mateix programa, corresponent a l'últim tram del carrer de Miguel Gomis (concretament entre les parcel·les cadastral 0875007/0875017 i comprensiva d'una superfície de 2.733'35 metres quadrats). Junt amb la proposta se sotmet a exposició pública, pel mateix termini, el projecte de reparcel·lació forçosa i l'annex al projecte d'urbanització.
  
Durant la informació pública, la documentació estarà exposada en les oficines de l'Ajuntament i s'admetran al·legacions i propostes tècniques alternatives a la realitzada, de conformitat amb el que disposen els articles 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant els cinc dies següents a la finalització del termini d'informació pública i excepte que s'acorde la pròrroga per 20 dies addicionals, en els casos legalment establits, es podran presentar propostes juridicoeconòmiques.
  
Els propietaris i titulars de drets afectats per la reparcel·lació forçosa estaran obligats a exhibir els títols que posseïsquen i declarar les situacions jurídiques que coneguen i que afecten les seues finques.
  
De conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, citar en el mateix anunci els propietaris afectats que puguen resultar desconeguts o dels qui s'ignore el lloc de la notificació perquè durant el termini indicat puguen formular les al·legacions que estimen oportunes.
  
Els terminis indicats d'exposició pública s'entendran a partir de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3613, del 27-10-1999 (1999/8473)

Notificació de constrenyiment per compareixença.
------------------------------------------------

### Dades del document

Número de DOGV
:   3613

Data del DOGV
:   27-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8473


Organisme emissor
:   Agència Estatal d'Administració Tributària. Delegació de València

Tipus de document
:   Anunci

Notificació de constrenyiment per compareixença. [1999/S8473]
  
De conformitat amb el que es disposa en l'article 105.6 de la Llei 230/1963, de 28 de desembre, Llei General Tributària, d'acord amb la redacció de l'article 28.1 de la Llei 66/1997, de 30 de desembre, i com que s'ha intentat la notificació a l'interessat o al seu representant per dues vegades, de manifest, mitjançant aquest anunci, que es troben pendents de notificar els actes que es detallen a continuació:
  
Per tant i d'acord amb tot l'anterior, dispose que els subjectes passius, obligats tributaris indicats anteriorment o els seus representants degudament acreditats, hauran de comparèixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana de dilluns a divendres, en horari de 09.00 a 14.00 hores en la seu de l'administració corresponent al seu domicili fiscal, a l'efecte de practicar la notificació de l'esmentat acte.
  
Així mateix, es notifica als interessats que, de no comparèixer en l'esmentat termini la notificació s'entendrà produïda a tots els efectes legals des de l'endemà del venciment del termini assenyalat per a comparèixer.
Diari Oficial de la Generalitat Valenciana


Sumari del DOGV 3625, del 15-11-1999 (1999/9576)

CORRECCIÓ d'errades de la Resolució de 27 d'octubre de 1999, de la Direcció General de Transports, per la qual es nomenen tribunals i es determina el lloc i l'hora de realització de les proves de capacitació professional que es convoquen per a l'exercici de les activitats de transport interior i internacional de mercaderies o de viatgers.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9576


Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

CORRECCIÓ d'errades de la Resolució de 27 d'octubre de 1999, de la Direcció General de Transports, per la qual es nomenen tribunals i es determina el lloc i l'hora de realització de les proves de capacitació professional que es convoquen per a l'exercici de les activitats de transport interior i internacional de mercaderies o de viatgers. [1999/F9576]
  
Atés que s'ha observat una errada en la Resolució de 27 d'octubre de 1999, de la Direcció General de Transports, per la qual es nomenen tribunals i es determina el lloc i l'hora de realització de les proves de capacitació professional que es convoquen per a l'exercici de les activitats de transport interior i internacional de mercaderies o de viatgers (DOGV número 3.619, de 05.11.1999), i d'acord amb el que estableix l'article 105.2 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal fer la rectificació següent:
  
En l'annex II, i en la província d'Alacant, on diu: «Lloc: Campus de Sant Vicent, carretera de Sant Vicent, s/n (Universitat d'Alacant). Aulari II, Alacant.», ha de dir: «Lloc: Campus de Sant Vicent, carretera de Sant Vicent, s/n (Universitat d'Alacant). Aulari I, Alacant.»
Diari Oficial de la Generalitat Valenciana


Sumari del DOGV 3550, del 30-07-1999 (1999/6999)

RESOLUCIÓ de 19 de juliol de 1999, de la Direcció General de Recursos Humans, mitjançant la qual se cita les persones interessades en el procediment abreujat núm. 17/1999.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/6999


Organisme emissor
:   Conselleria de Sanitat

Tipus de document
:   Resolució

RESOLUCIÓ de 19 de juliol de 1999, de la Direcció General de Recursos Humans, mitjançant la qual se cita les persones interessades en el procediment abreujat núm. 17/1999. [1999/X6999]
  
El Jutjat Contenciós Administratiu número 6 de València ha reclamat a aquesta unitat administrativa l'expedient referent al procediment següent:
  
Recurrent: M. Jesús Cremades Romero.
  
Persones interessades: participants en el concurs-oposició per a la provisió de vacants de personal facultatiu especialista en l'àrea d'institucions sanitàries de la Conselleria de Sanitat, convocat per Resolució de 8 d'abril de 1999, de la Direcció General de Recursos Humans (DOGV de 23.04.1999).
  
Assumpte: recurs contenciós administratiu interposat contra la Resolució de 8 d'abril de 1999, de la Direcció General de Recursos Humans, per la qual es convoca el concurs-oposició per a la provisió de vacants de personal facultatiu especialista en l'àrea d'institucions sanitàries de la Conselleria de Sanitat, publicada en el DOGV de 23.04.1999.
  
Referència del tribunal: procediment abreujat núm. 17/1999.
  
Segons que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit per tal que puguen comparèixer en les actuacions judicials i personar-s'hi en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
  
València, 19 de juliol de 1999.- El director general de Recursos Humans: Pompeyo Esparza Bernabeu.
Diari Oficial de la Generalitat Valenciana


Sumari del DOGV 3566, del 23-08-1999 (1999/7451)

Informació pública de l'alternativa tècnica per al desenvolupament de l'actuació urbanística integrada del Sector P-1.
----------------------------------------------------------------------------------------------------------------------

### Dades del document

Número de DOGV
:   3566

Data del DOGV
:   23-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7451


Organisme emissor
:   Ajuntament d'Orihuela

Tipus de document
:   Anunci

Informació pública de l'alternativa tècnica per al desenvolupament de l'actuació urbanística integrada del Sector P-1. [1999/X7451]
  
Torrevieja Promociones Inmobiliarias, SL, ha presentat en l'ajuntament l'alternativa tècnica per al desenvolupament de l'actuació urbanística integrada del Sector P-1, d'aquest terme municipal.
  
L'alternativa tècnica formulada comprèn programa i projecte de reparcel·lació.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptadors a partir de l'endemà de la publicació d'aquest anunci.
  
Durant la informació pública la documentació tècnica presentada romandrà exposada al Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i tret que se n'acorde la pròrroga de 20 dies addicionals, en els casos legalment previstos, es podran presentar les propostes juridicoeconòmiques.
  
Alhora, se significa que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.